Koreys instituti rahbari O‘zbekiston Bandlik va mehnat munosabatlari vazirligi maslahatchisi bo‘ldi

Koreya personalni rivojlantirish instituti prezidenti Kim Yon Se O‘zbekiston Bandlik va mehnat munosabatlari vazirligi faxriy maslahatchisi maqomiga ega bo‘ldi. Bu haqda vazirlik qoshidagi Tashqi mehnat migratsiyasi masalalari agentligi matbuot xizmatiga tayanib, “Gazeta.uz” xabar berdi.

22-noyabr kuni O‘zbekiston Prezidenti Shavkat Mirziyoyevning Janubiy Koreyaga davlat tashrifi doirasida agentlik rahbari Xo‘jabahlil Asomov va Kim Yon Se o‘zaro anglashuv memorandumini imzolab, Kadrlar tayyorlash va bandlik darajasini qo‘llab-quvvatlash dasturini tasdiqlagan edi.
O‘zbekistonda 2018-yilning birinchi yarmida ishlashga ruxsat olish uchun O‘zbekiston fuqarolarini koreys tiliga o‘qitish markazi ochilishi lozim.